Soliq qo‘mitasi xayriya qilgan tadbirkorlar qanday imtiyozlarga ega bo‘lishi mumkinligi haqida ma’lumot berdi

Soliq imtiyozi faqat belgilangan soliq stavkasini, lekin ko‘pi bilan 50 foizga kamaytirish tarzida, shuningdek, ko‘pi bilan uch yil muddatga berilishi mumkin. Bu haqda 24-aprel kuni AOKAdagi shtabda o‘tkazilgan brifingda Davlat soliq qo‘mitasi vakili Muzaffar Yusuf Nazarov aytib o‘tdi.
Uning so‘zlariga ko‘ra, yangi tahrirdagi Soliq kodeksining 75-moddasiga asosan, ayrim soliq imtiyozlarini belgilash Prezidentning qarorlari bilan, faqat belgilangan soliq stavkasini, lekin ko‘pi bilan 50 foizga kamaytirish tarzida va ko‘pi bilan uch yil muddatga berilishi mumkin.
 
“Shunga asosan, tadbirkorlik subyektlari uchun xayriya, ehsonni amalga oshirishda nazarda tutilayotgan soliq imtiyozlari — ular qaysi soliq turlari bo‘yicha berilishi hamda ularni qo‘llash shartlari yuzasidan — Prezident qarori qabul qilingach qo‘shimcha ma’lumot beriladi”, — dedi u.